നടന് ജോജു ജോര്ജുവിന് സോഷ്യല് മീഡിയയുടെ അഭിനന്ദനം : തറ ഗുണ്ടയും ക്രിമിനലും സുധാകരനല്ലേ ? ഇന്ധനവില വര്ദ്ധനയ്ക്കെതിരെ കോണ്ഗ്രസ് നടത്തിയ റോഡ് ഉപരോധത്തില് പ്രതിഷേധിച്ച നടന് ജോജു ജോര്ജുവിന് സോഷ്യല് മീഡിയയുടെ അഭിനന്ദനം. ജോജുവിനൊപ്പം തന്നെയാണ്, ആരാണ് പൊതുജനങ്ങളുടെ വഴി തടയാന് സമരക്കാര്ക്ക് അധികാരം തന്നത്, ജോജു മാസാണ് എന്നെല്ലാമുള്ള കമന്റുകളാണ് സമൂഹമാദ്ധ്യമങ്ങളില് നിറയുന്നത്. വര്ഷങ്ങള്ക്ക് മുമ്ബ് പൊതുറോഡ് അടച്ചതിന്റെ പേരില് വാര്ത്തകളിലിടം പിടിച്ച സന്ധ്യ എന്ന വീട്ടമ്മയും ഇതോടെ വീണ്ടും ചര്ച്ചകളിലിടം പിടിച്ചു. ഷാഫി പറമ്ബില് ഉള്പ്പെടെയുള്ള രാഷ്ട്രീയ നേതാക്കള് അന്ന് സന്ധ്യയുടെ ചിത്രം സഹിതം പോസ്റ്റ് ചെയ്താണ് അഭിനന്ദനം അറിയിച്ചത്. ജോജുവിന്റെ വിഷയം കത്തി നില്ക്കുമ്ബോള് ഏറ്റവും കൂടുതല് ഉയര്ന്നു കേള്ക്കുന്ന പേരും സന്ധ്യയുടേതാണ്. 2013ല് സോളാര് സമരത്തിന്റെ ഭാഗമായി സി പി എം നടത്തിയിരുന്ന ഉപരോധത്തില് വഴി തടഞ്ഞതിന്റെ പേരിലാണ് സ്കൂട്ടര് യാത്രക്കാരിയായ സന്ധ്യ പ്രതികരിച്ചത്. സംഭവം ദൃശ്യമാദ്ധ്യമങ്ങളിലൂടെ വിവാദമായതോടെ സമരക്കാര്ക്കെതിരെ വ്യാപകമായ പ്രതിഷേധം ഉയര്ന്നിരുന്നു. അതോടെ, പ്രതിരോധത്തിലായ ഇടതുമുന്നണിക്ക് സമരം അവസാനിപ്പിക്കേണ്ടിയും വന്നു. സഞ്ചാരസ്വാതന്ത്ര്യം തടസപ്പെടുത്തുവെന്നാരോപിച്ചായിരുന്നു സ്കൂട്ടറിലെത്തിയ സന്ധ്യ പ്രതികരിച്ചത്. പൊലീസിനോടും സമരക്കാരോടും ശക്തമായി പ്രതികരിച്ച സന്ധ്യയ്ക്ക് പിന്നീട് കോണ്ഗ്രസ് ഭരണത്തിലെത്തിപ്പോള് ജോലിയും നല്കി ആദരിച്ചു . പക്ഷേ, അന്ന് സന്ധ്യയെ അഭിനന്ദിച്ച അതേ പാര്ട്ടി തന്നെയാണ് ഇന്ന് കൊച്ചിയില് റോഡ് ഉപരോധിച്ചതെന്നാണ് ശ്രദ്ധേയം . കൊച്ചിയില് റോഡ് ഉപരോധിച്ചു കോണ്ഗ്രസ്സ് നടത്തിയ സമരത്തിനെതിരേ പ്രതിഷേധിച്ച സിനിമാ നടന് ജോജു ജോര്ജിനെ മദ്യപാനിയെന്നും തറ ഗുണ്ടയെന്നുമൊക്കെയാണ് കെ പി സി സി പ്രസിഡണ്ട് കെ സുധാകരന് വിളിച്ചത് . കൊച്ചിപോലെയുള്ള നഗരത്തില് ഗതാഗതം തടസപ്പെടുത്തി ഉപരോധം സംഘടിപ്പിച്ച് ജനങ്ങളെ വലച്ചതിനാണ് ജോജു പരസ്യമായി പ്രതിഷേധിച്ചത്. വാഹനത്തില്നിന്നും ഇറങ്ങിയ ജോജു സമരക്കാരുടെ അടുത്തെത്തി രോഷാകുലനായി തന്റെ പ്രതിഷേധം അറിയിക്കുകയായിരുന്നു. രണ്ട് മണിക്കൂറോളമായി ആളുകള് കഷ്ടപ്പെടുകയാണെന്നും താന് ഷോ കാണിക്കാന് വന്നതല്ലെന്നും ജോജു പറഞ്ഞു. കോണ്ഗ്രസ് പ്രവര്ത്തകര് വാഹനങ്ങളുമായെത്തിയാണ് ഉപരോധം നടത്തിയത് . വാഹനങ്ങള് റോഡില് പലയിടങ്ങളിലായി നിര്ത്തി താക്കോല് ഊരി പുറത്തിറങ്ങുകയായിരുന്നു. ഇതോടെ വൈറ്റില മുതല് ഇടപ്പള്ളി വരെയുള്ള ഗതാഗതം പൂര്ണ്ണമായും തടസ്സപ്പെട്ടു. ഇതിനിടെയാണ് ഗതാഗതക്കുരുക്കില്പ്പെട്ട സിനിമാ നടന് ജോജു ജോര്ജ് പ്രതിഷേധിച്ചത്. മണിക്കുറൂകളായി വഴിയില് കുരുങ്ങിയവരും ജോജുവിനൊപ്പം ചേര്ന്നു. സമരക്കാരില് ചിലര് ജോജുവിനെതിരെ കയര്ത്തു. ജോജു മദ്യ ലഹരിയിലാണന്നും വനിതാ പ്രവര്ത്തകരെ കയറിപിടിക്കാന് ശ്രമിച്ചെന്നും മുണ്ടു മടക്കിക്കുത്തി അടിവസ്ത്രം കാണിച്ച് സിനിമാ സ്റൈല് ഷോയായിരുന്നു വെന്നുമാണ് കോണ്ഗ്രസ്സ് നേതാക്കള് പറഞ്ഞത്. എന്നാല് ആശുപത്രിയില് നടത്തിയ വൈദ്യപരിശോധനയില് ജോജു മദ്യപിച്ചിട്ടില്ലെന്ന് തെളിഞ്ഞു. ഷോ കാണിക്കാന് തനിക്ക് സിനിമയുണ്ടെന്നും സിപിഎമ്മാണെങ്കിലും താന് ഇതുതന്നെ പറയുമെന്നും ജോജു പറഞ്ഞു. താന് ഒരു സ്ത്രീയേയും അപമാനിച്ചിട്ടില്ല , ഒരു അവസരത്തിലും സ്ത്രീകളോടും മോശമായി പെരുമാറില്ലയെന്നും ജോജു ജോര്ജ് പ്രതികരിച്ചു . നന്നായി കള്ളു കുടിച്ചിരുന്ന ആളായിരുന്നു ഞാന്, അഞ്ചു വര്ഷമായി ഇപ്പോള് മദ്യപിക്കാറില്ല. ഞാന് ചെയ്തതില് തെറ്റില്ലെന്നും ആരോടും മാപ്പു പറയില്ലെന്നും ജോജു വ്യക്തമാക്കി . പൊതുജനങ്ങളെ ബുദ്ധിമുട്ടിച്ചുകൊണ്ടുള്ള ഇത്തരം പ്രതിഷേധ പരിപാടികള്ക്കെതിരേ ഏതൊരു പൗരനെയും പോലെ പ്രതികരിക്കാന് ജോജുവിനും അവകാശമുണ്ട് . യഥാര്ത്ഥത്തില് ആരാ ഗുണ്ടായിസം കാണിച്ചത് ? ജോജുവോ കോണ്ഗ്രസ്സോ ? ജോജുവിന്റെ കാര് അടിച്ചു തകര്ക്കുകയും കയ്യേറ്റം ചെയ്യുകയും ചെയ്തത് കോണ്ഗ്രസ്സുകാരല്ലേ ? തിരുവനന്തപുരത്ത് പ്രതിഷേധിച്ച സന്ധ്യയെ ആദരിച്ചതുപോലെ ജോലിയൊന്നും കൊടുത്തില്ലെങ്കിലും തെറ്റ് മനസ്സിലാക്കി നല്ലത് പറഞ്ഞു ജോജുവിനെ പറഞ്ഞയക്കണമായിരുന്നു . എങ്കില് നിങ്ങളെ കേരള സമൂഹത്തിന്റെ പിന്തുണ കിട്ടിയേനെ . Video Link https:youtu.bet_TUch6F1f4The post നടന് ജോജു ജോര്ജുവിന് സോഷ്യല് മീഡിയയുടെ അഭിനന്ദനം : തറ ഗുണ്ടയും ക്രിമിനലും സുധാകരനല്ലേ ? first appeared on MalayalamExpressOnline.